
REFERAT
Privind alocarea sumei de 100.000 pentru sprijinirea zonelor afectate de inundaţiile devastatoare din Serbia, în vederea remedierii pagubelor
In prezent Serbia se confruntă cu cele mai grave inundaţii din ultimii 120 de ani, autoritățile fiind nevoite să declare stare de alertă și să mobilizeze toate resursele pentru a salva miile de sinistrați.

Solidaritatea umană fiind  singurul mijloc prin care comunităţile din zonele afectate ar putea fi ajutate este de dorit ca Timişoara să se implice în ajutorarea comunităţilor din aceste zone, deoarece pagubele materiale produse de fenomenele meteorologice extreme sunt importante şi afectează comunităţi întregi, nu doar zone izolate. 
Având în vedere adresa nr. SC 2014- 012793 /19.05.2014 a dlui Dan Diaconu – Viceprimar al Municipiului Timişoara  prin care este propusă alocare sumei de 100.000 de lei din bugetul local al Municipiului Timişoara şi adresa nr.12650/ 19.05 2014 a dnei Adelina Tîrziu-consilier local şi a dlui Ştefan Sandu - consilier local privind alocarea unui ajutor pentru zonele afectate de inundaţiile din Serbia, în contextul bunelor relaţii de cooperare şi colaborare cu Serbia, a protocolului de înfrăţire şi colaborare semnat în 3 august 2005 de către Municipiul Timişoara şi orasul Novi-Sad, a numeroaselor proiecte cultural – artistice realizate  şi desfaşurate în comun, a tradiţionalei bune întelegeri între cele două ţări, propunem alocarea sumei de 100.000 RON.

